Fono (Samoa)
Fono est senatus Samoanus, cui sunt quadraginta novem senatores: quadraginta septem matai (duces familiarum), e sex constituentiis duas sedes habentibus et triginta quinque constituentiis unam sedem habentibus electi, et duo senatores a "nationalibus non-Samoanis" (hominibus qui non ad gentem Samoanam pertinent) electi. Senatores a suffragio universali eliguntur, et eorum munus quinque annorum spatium habet. Caput civitatis (Samoane Ao o le Malo) ab hoc fono quinquennium eligitur. Fono hodiernum de "Western Samoa Legislative Assembly" descendit, per imperium Novae Zelandiae cum Samoa colonia sub mandato Societatis Civitatum pateret conditum. Die rei publicae libertatis, primo Ianuarii 1962, quintum "Legislative Assembly" fono primum factum est.